[{"text_idx": "#000003", "text": "Vikipedio celas krei g\u0302eneralan enciklopedion pri c\u0302iuj notindaj aferoj. G\u0302i baze similas al paperaj g\u0302eneralaj enciklopedioj, sed g\u0302i kutime estas multe pli g\u0302isdata (pro rapideco de evoluo de scio, paperaj enciklopedioj estas kutime eksdataj jam en la tempo de sia eldono) kaj povas esti multege pli ampleksa (Vikipedio ne estas limigita de preskostoj, male ol paperaj enciklopedioj). Simile kiel aliajn Vikimediajn projektojn, ankau\u0306 Vikipedion verkas g\u0302iaj legantoj, kiuj klakis la butonon \u201credakti\u201d supre de c\u0302iu artikolo, kaj iel helpis plibonigi la artikolon."}, {"text_idx": "#000004", "text": "Sed Vikimedian projekton oni bezonas prizorgadi kaj bontenadi ankau\u0306 preter aldonado de enhavo \u2013 tio estas tasko de administrantoj. Nuntempe en la Esperanta Vikipedio estas 16 administrantoj, sed pro la amplekso, famo kaj malnoveco de Vikipedio, novaj kapablaj administrantoj estas tre bonvenaj."}, {"text_idx": "#000006", "text": "Administranto en Vikimedia projekto estas esenca rolo por bontenado de Vikimedia projekto. Al ties taskoj apartenas forigado de pag\u0302oj, forbarado de uzantoj, certa redaktado de interfaco, kaj aliaj. Administrantoj estas esencaj por traktado de kopirajto-rompoj kaj vandaloj."}, {"text_idx": "#000008", "text": "Lau\u0306eble c\u0302iu Vikimedia projekto havu almenau\u0306 1 administranton, ideale kelkajn administrantojn kaj almenau\u0306 kelketajn burokratojn (burokratoj havas rajton administrantigi aliajn uzantojn). Esperanto kaj Libera Scio al tio volonte helpas, ekzemple per informado. Se vi havas proponon (au\u0306 plejbone plenan artikolon, tekston) por informado, kontaktu nin."}, {"text_idx": "#000012", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000013", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000014", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}, {"text_idx": "#000015", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}]